Georg Müller (predikant)

**Georg Müller** (også **Jurgen Muller**; **Georgius Mollerus**; **Jörgen Möller**; 1570–1608) var en lærer og luthersk predikant og prest i Tallinn (Reval). 

Han etterlot seg den første omfattende estiske tekstsamlingen, en rekke prekener holdt tidlig på 1600-tallet. Müllers innholdsrike og billedlige prekener utgjør det første betydelige monumentet over det estiske språket og inneholder også observasjoner om esternes økonomiske forhold og skikker.

## Liv og virke
Lite er kjent om Georg Müllers opprinnelse. Men siden han i 1587 ble sendt til Lübeck for å gå på skole bekostet av byen Tallinn (på tysk: Reval), virker det plausibelt at han også kom fra denne byen og sannsynligvis ble født på begynnelsen av 1570-tallet. 

Det er ikke kjent om han var av tysk eller estisk avstamning og hva morsmålet hans var. Som stipendiat i byen Tallinn hadde han forpliktet seg til å vende tilbake dit, og det gjorde han i 1595. Deretter arbeidet han en kortere tid som lærer i Tallinn og rundt 1600 trolig ved skolen i Rakvere.

I 1601 ble han hjelpepredikant ved *Den hellige ånds kirke* i Tallinn, etterfølgende Balthasar Rüssow. Han døde bare syv år etter.

## ''«Trettini estiske prekener»''
I 1884 oppdaget Tallinns byarkivar Theodor Schiemann 34 bind med 39 prekener datert mellom 1600 og 1606, som hovedsakelig var skrevet på estisk, men som også inneholdt lengre passasjer, innstikk, forklaringer og enkeltord på tysk. Det ble raskt anerkjent at dette var en viktig kilde for det estiske språk, spesielt siden den første del av Heinrich Stahls *Hand- und Haußbuch* (1632) da fortsatt var blitt ansett for å være det eldste estiske trykket. Men selv senere kom ikke eldre funn i nærheten av omfanget av materialet i denne prekensamlingen.

Müllers prekener er verdifulle i et språkhistorisk perspektiv, men er også interessante fra et kulturhistorisk synspunkt. De gir mye informasjon om tidens omstendigheter (krig, avlingssvikt, pest), men på den annen side kritiserer predikanten gjentatte ganger den dårlige sangen i sin menighet. Mens titlene er på tysk, er teksten vanligvis estisk, og prekenene ble også holdt på dette språk. Hvis det er tyske eller latinske passasjer, tjente de bare som et hukommelsesstøtte for predikanten. Manuskriptet var mest sannsynlig ikke ment for trykking, selv om senere kilder snakker om et (så langt uoppdaget) manuskript av Müller som han hadde sendt til trykking.
## ''«Accidentienbuch»''
Også og en tyskspråklig «Accidentienbuch» fra 1601–1608 har overlevd. 

Forordet til Det nye testamente som ble utgitt i 1715 inneholder en henvisning til et annet verk av Müller, men det er ikke blitt funnet noen ytterligere informasjon om det.

## Edisjoner av ''Neununddreißig Estnische Predigten''
* *Neununddreißig Estnische Predigten von Georg Müller aus den Jahren 1600–1606.* Mit einem Vorwort von Wilhelm Reiman (= Verhandlungen der Gelehrten Estnischen Gesellschaft 15). Dorpat 1891. Digitalisat
* *Jutluseraamat* (Eesti mõttelugu 78). Ilmamaa, Tartu 2007 (tospråklig utgave med ditsatt moderne estisk).

## Litteratur
* Liivi Aarma: *Uusi andmeid Pühavaimu pastori Georg Mülleri varase elukäigu kohta.* I: Keel ja Kirjandus 11/1999, s. 788–795.
* Paul Ariste: *Georg Mülleri saksa laensõnad* (= Acta et Commentationes Universitatis Tartuensis, B 46,1). Tartu 1940.
* Paul Ariste: Georg Mülleri mitmekeelsus, i: Keel ja Kirjandus 6/1966, s. 351–355.
* Külli Habicht, Valve-Liivi Kingisepp, Urve Pirso, Külli Prillop: *Georg Mülleri jutluste sõnastik* (= Tartu Ülikooli Eesti keele õppetooli toimetised 12). Tartu 2000.
* Osmo Ikola: *Lauseopillisia havaintoja Georg Müllerin virolaisten saarnojen (1600–1606) kielestä* (= Annales Universitatis Turkuensis, B 82). Turku 1962.
* Uku Masing: *Somnium umbrae* echk üx Vnny üchest wariust (Georg Müllerin mälestuseks † 30.VI / 10.VII 1608). I: Masing: *Eesti vanema kirjakeele lood.* Ilmamaa, Tartu 1999, s. 135–238.
* Mihkel Toomse: *Estnisches Wörterverzeichnis zu den Predigten Georg Müllers an der Revaler Heiligen-Geistkirche 1600–1606.* Bonn 1955.
* Hans Treumann: *Molleriana*. Isikuloolist Georg Mülleri kohta. I: Keel ja Kirjandus 8/1963, s. 476–482.

## Referanser